

ANEXA NR. 2 la HCL Nr._____/18.12.2024

DOCUMENTAŢIE DE ATRIBUIRE
CONDIŢII MINIME

Care stau la baza concesionării fără licitaţie publică  a terenului în suprafață de  179 mp situat pe strada Sportivilor, F.N.


   1. Obiectul concesiunii: terenul care se concesionează  are suprafața de 179 mp cu acces din strada Sportivilor, FN., este situat în intravilanul localității, Tarlaua 29, parcela 1835/1 și are categoria curți construcții. Atribuirea se face către dl. Jingăroiu Ionuț Laurențiu, în scopul extinderii locuinței, proprietate personală.
2. Durata concesiunii: concesionarea se va face  pe durata a 49 de ani.  
Concesionarea se va face prin atribuire directă.
3.  Vecinătăți:
 N- oraș Boldești-Scăeni;
 S și V- proprietate particulară cu nr. cad. 24675;
 E - lotul nr.2 cu nr. cadastral 28007
4. Regimul bunurilor
4.1. La încetarea contractului, din orice motiv, terenul concesionat revine  de plin drept, gratuit şi liber de orice sarcini concedentului.
4.2 Construcţiile edificate pe terenul concesionat, dacă sunt în stare de folosinţă, revin de drept concedentului, iar în situaţia în care acestea sunt degradate vor fi demolate, iar cheltuielile privind demolarea şi igienizarea terenului vor fi  suportate de concesionar.
5. Redevenţa
 5.1. Prețul redevenței este în suma totală de 5.000 euro ( 179 mp x 28 euro/mp = 5.000 euro) și se va achita în primii 5 ani ai concesiunii, începând cu anul 2025, anual în două rate egale la paritatea leu/euro stabilită de BNR în preziua plății astfel: 1/2 din valoarea redevenței/an pâna la data de 30 martie și restul de 1/2 din valoarea redevenței/an până la 30 septembrie ale fiecărui an. 
Valoarea terenului a fost stabilită prin Raportul de evaluare întocmit de evaluator autorizat ANEVAR, Ene Constanța.
În ipoteza recuperării valorii de piața în 5 ani rezultă: 5.000 euro/5 ani= 1.000 euro/ an redevență.
5.2. Neplata concesiunii la termenele stabilite va conduce la calcularea penalităţilor în conformitate cu  prevederile legale în vigoare.
6. Obligaţii ale concesionariului. 
6.1. Concesionarul va depune în termen de 90 zile de la data încheierii contractului de concesiune, garanția de bună execuție a contractului de concesiune, în cuantum de 500 euro (c/valoare  a ½ redevenţă/an).
6.2. Concesionarul va împrejmui terenul şi va păstra curățenia pe terenul concesionat și în vecinătatea acestuia.
6.3. Concesionarul va întreține în stare de funcționare și igienă construcțiile edificate pe teren și va executa lucrări de reparații curente și igienizări de câte ori este necesar.
6.4. Concesionarul va declara terenul concesionat la Serviciul de impozite și taxe locale în termen de 30 de zile de la semnarea contractului de concesiune.
6.5. Concesionarul va trebui să achite către bugetul local toate obligațiile de plată conform prevederilor legale în vigoare.
6.6. Să plătească redevența și toate obligațiile de plată ce îi revin conform legislației în vigoare.
6.7. Să obțină Certificatul de Urbanism pentru construcțiile necesare exploatării concesiunii, împrejmuire și utilitățile necesare în maxim 60 zile de la data semnării contractului.
6.8. Să obțină Autorizația de construire în maxim 12 luni și să execute lucrările prevăzute în autorizație în maxim 24 de luni. 
6.9. Răspunde de paza și siguranța bunului concesionat și asigură apărarea împotriva incendiilor luând toate măsurile legale pentru prevenirea și stingerea incendiilor atât pe terenul concesionat cât și la construcțiile ce urmează a se edifica, pe acesta.
6.10. Concesionarul va înscrie în cartea funciară dreptul de concesiune asupra terenului concesionat. 
7. Clauze referitoare la încetarea contractului de concesiune
7.1. Contractul de concesiune încetează în următoarele situaţii:
	a) prin ajungere la termen;
	b) în cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri din partea concesionarului;
	c) la dipariţia dintr-o cauză de forţă majoră a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri în sarcina acestuia;
	d) prin acordul părţilor;
	e) în cazul în care interesul local sau naţional o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului, iar în caz de dezacord fiind competentă instanţa de judecată.
7.2 La încetarea contractului de concesiune, concesionarul este obligat să restituie, pe bază de proces-verbal, în deplină proprietate, liber de orice sarcină, bunul concesionat.
8. Transmiterea dreptului de concesiune
8.1. Dreptul de concesiune asupra terenului se transmite în caz de succesiune sau de înstrăinare a construcţiei pentru a cărei realizare acesta a fost constituit, în aceleaşi condiţii se transmite şi autorizaţia de construire.  
8.2. Dreptul de concesiune asupra terenului se înscrie în cartea funciară prin grija concesionarului.
8.3 Subconcesionarea terenului este interzisă.


Întocmit,
Mateșan Valeria

